ชิป AMD ร่วมเข้าสู่โลก Metaverse ด้วยการผลิตชิปให้ Meta หลังข่าวออก หุ้น AMD พุ่ง 10%
เมื่อวานนี้ Advanced Micro Devices หรือ AMD บริษัทพัฒนาชิปประมวลผลและการ์ดจอ  ได้ประกาศว่า บริษัทเป็นผู้ชนะประมูลในการเป็นผู้ผลิตชิปให้กับ Meta (Facebook) เพื่อการรองรับธุรกิจ Metaverse
9 พ.ย. 2564

ชิป AMD ร่วมเข้าสู่โลก Metaverse ด้วยการผลิตชิปให้ Meta หลังข่าวออก หุ้น AMD พุ่ง 10% / โดย ลงทุนแมน
เมื่อวานนี้ Advanced Micro Devices หรือ AMD บริษัทพัฒนาชิปประมวลผลและการ์ดจอ 
ได้ประกาศว่า บริษัทเป็นผู้ชนะประมูลในการเป็นผู้ผลิตชิปให้กับ Meta (Facebook) เพื่อการรองรับธุรกิจ Metaverse
ข่าวนี้ส่งผลให้ราคาหุ้นของ AMD พุ่งขึ้น 10% ทันที 
หรือคิดเป็นมูลค่าบริษัทที่เพิ่มขึ้นกว่า 540,000 ล้านบาท ภายในวันเดียว..
โดยทาง AMD ได้ประกาศเรื่องนี้ในงานอีเวนต์ “Accelerated Data Center Premiere” ของบริษัท 
ว่าการร่วมมือกับ Meta ครั้งนี้ จะเป็นการร่วมกันพัฒนาชิป EPYC (อ่านว่า อี-พิก) รุ่นที่ 3 
ซึ่งถือเป็นชิปเซตของ AMD ที่ใช้สำหรับการประมวลผลของเซิร์ฟเวอร์ให้ทรงพลังมากยิ่งขึ้น
รวมถึงภายในงาน ทางบริษัทก็ได้มีการเปิดตัวผลิตภัณฑ์ชิปเซตใหม่ สำหรับซูเปอร์คอมพิวเตอร์อีกด้วย
ซึ่งแน่นอนว่า การที่ AMD มีโอกาสร่วมมือกับ Meta ในครั้งนี้ 
จะช่วยเสริมภาพลักษณ์และความแข็งแกร่งให้ AMD ในการแข่งขันไม่น้อยเลย
เพราะในปัจจุบัน AMD กำลังอยู่ในช่วงการชิงส่วนแบ่งตลาด มาจากผู้นำตลาดเดิมอย่าง Intel ที่มีบริษัทเทคโนโลยีระดับโลกอย่าง Microsoft, Amazon และ Google ต่างก็เป็นลูกค้าที่ต้องการซื้อชิป เพื่อนำไปรองรับการให้บริการระบบคลาวด์
อีกทั้งในช่วงปีที่ผ่านมานี้ AMD นับว่ามีศักยภาพในการแข่งขันด้านชิปประมวลผลมากกว่า Intel ที่ยังคงติดปัญหาในการผลิตโปรเซสเซอร์ขั้นสูง ส่งผลให้สูญเสียความสามารถในการแข่งขันไป
จากเรื่องนี้จึงทำให้ AMD สามารถเข้าชิงพื้นที่ในตลาดชิปเซตประมวลผลเซิร์ฟเวอร์ ได้มากขึ้นกว่า 3.6% จากปีที่แล้ว
และเมื่อเดือนที่แล้ว คุณ Lisa Su ประธานเจ้าหน้าที่บริหารของ AMD เผยว่า
“ยอดขายชิปเซต Data Center เพิ่มขึ้น 2 เท่า ในไตรมาสล่าสุด และคิดเป็น 20% ของยอดขายทั้งหมดของบริษัท”
อย่างไรก็ดี คุณ Su กล่าวว่า สำหรับรายละเอียดเรื่องการร่วมมือกับ Meta 
จะต้องมีการพูดคุยกันอีกครั้ง ในงานประชุม Open Compute Project ที่จะจัดขึ้นในอาทิตย์นี้
สำหรับเรื่องนี้ก็ต้องคอยติดตามกันต่อไป 
ว่าความร่วมมือระหว่าง AMD และ Meta ในการพัฒนาชิปขึ้นมา
เพื่อรองรับ Metaverse หรือโครงการอื่น ๆ ในอนาคตนั้น 
จะทรงพลังและมีประสิทธิภาพมากเพียงใด..
-----------------------
 ช้อป 11.11 นี้ ไม่พลาดโอกาสลงทุน Radars Point จัดพิเศษ 2 ต่อ! 
เพียงเปิด Radars Point ทุกครั้งก่อนช้อป
.
ต่อที่ 1 : ช้อปครบ 1,100 บาท แจก 11 Point สำหรับนักช้อป 1,100 คนแรก (จำกัด 1 สิทธิ์ / บัญชีผู้ใช้งาน)
ต่อที่ 2 : 100 Top Spender ให้สิทธิ์ Get Point X2 สำหรับ 12.12 แจกจำกัดสูงสุด 500 Point / บัญชีผู้ใช้
.
ได้ Point คืนไปลงทุนง่าย ๆ ในบริษัทชั้นนำทั้งในและต่างประเทศ เช่น Tesla, Apple, Amazon, Facebook หรือหุ้นไทย 7-11, OR ก็ได้เช่นกัน
.
ไปช้อปและลงทุนกัน! > 
รายละเอียดเพิ่มเติม > 
.
*เงื่อนไขเป็นไปตามบริษัทกำหนด
#RadarsPoint
#ลงทุนง่ายๆไม่ต้องใช้เงิน
-----------------------
References
-
 
-